248 HISTORIA vrnE ET MORTIS. 



et alimento idoneo. Flamma vero duobus ex his 

 tantum indigere videtur ; motu nimirum et alimento ; 

 propterea quod flamma simplex sit substantia, spi- 

 ritus composita ; ita ut si transeat paulo propius in 

 naturam flammeam, se perdat. 



2. Etiam flamma majore flamma et potentiore 

 resolvitur et necatur, ut bene notavit Aristoteles ; 

 multo magis spiritus. 



3. Flamma, si comprimatur nimium, exstinguitur ; 

 ut cernere est in candela, superimposito vitro : ete- 

 nim aer per calorem dilatatus contrudit flammam, 

 eamque minuit et exstinguit ; neque in caminis con- 

 cipitur flamma, si materies, absque spatio aliquo 

 interjecto, compingatur. 



4. Etiam ignita compressione exstinguuntur ; ve- 

 luti si carbonem ignitum ferro, aut pede, fortiter 

 comprimas, exstinguitur statim ignis. 



5. At ut ad spiritum veniamus ; si sanguis aut 

 phlegma irruat in ventriculos cerebri, fit mors su- 

 bito ; cum spiritus non habeat, ubi se moveat. 



6. Contusio etiam capitis vehemens inducit su- 

 bitam mortem, spiritibus in ventriculis cerebri angus- 

 tatis. 



7. Opium et alia narcotica fortiora coagulant 

 spiritum, eumque privant motu. 



8. Vapor venenatus, spiritui totaliter odiosus, 

 infert mortem subitam, ut in venenis mortiferis, quae 

 operantur per malignitatem (ut loquuntur) specifi- 

 cam ; incutit enim fastidium spiritui, ut amplius 

 movere, aut rei tarn inimicae occurrere, nolit. 



9. Etiam extrema ebrietas, aut crapula, quan- 



